**41a CURSA POPULAR AL BARRI DE BALÀFIA EN HOMENATGE A JUANJO GARRA I LORENZO**

**La Paeria col·labora en la cursa commemorativa del 10e aniversari del Juanjo Garra. L’esdeveniment arreplegarà un total de 400 persones, entre corredors, caminadors i infants, que participaran a la popular trobada esportiva**

El pròxim 30 d'abril es durà a terme la Cursa Popular de Balàfia "Bonaventura Baldomà i Rius", una carrera oberta a tot el públic sense distinció de categoria, edat o sexe que accepti i respecti tant la distància com el present reglament.

El regidor d'Esports i Activitat Física, Ignasi Amor, juntament amb el tinent d’alcalde Paco Cerdà, la vocal de l’esport femení de Lleida, Jos Farreny, el president de l’Associació de Veïns i Veïnes de Balàfia, Toni Baró i el fundador de Xt Sport Events, Xavi Thai, han assistit a l’acte de presentació de la cursa a la Diputació de Lleida.

La carrera constarà de dues distàncies, una de 5 km i una altra de 10 km, i es realitzarà en un circuit pla, 100% d'asfalt i tancat al trànsit. L'edat mínima per a participar és de 12 anys en la de 5 km, a partir de 16 anys es pot córrer la de 10 km.

L'organització de la carrera popular estarà a càrrec de l'associació veïnal de Balàfia, mentre que la part tècnica i logística serà responsabilitat de Xt Sport Events.

Enguany es compleixen 10 anys des que ens va deixar Juanjo Arpa i Lorenzo, un dels principals impulsors de la Cursa Popular de Balàfia, la Mitja Marató i Gran Premi Ciutat de Lleida. La carrera servirà com l'inici de diversos esdeveniments de diferents entitats per a destacar la seva figura, amb el suport de la Paeria. Per aquest motiu es retirarà el dorsal número 10 i s’entregarà a la família de Juanjo Garra i Lorenzo.

A més, es realitzarà una caminada saludable de 5,3 km organitzada per DonaBalàfia Associació. La cursa s’iniciarà al centre cívic de Balàfia i anirà cap a la mitjana. La cursa acabarà de nou al centre cívic.

També hi haurà curses infantils, on la inscripció tindrà el cost d’un euro. El dia de la cursa serà de 5 euros si no s’arriba als 100 inscrits.

A més hi haurà un premi especial de 100 € per a aquells que baixin de 30 minuts en els 10 km en homes i de 35 minuts en els 10 km en dones.

En col·laboració amb Esport Femení Lleida, es planteja el REPTE 50/50, amb l'objectiu que la participació sigui la mateixa per a dones i homes.

Les inscripcions estan obertes des del divendres 10 de Març 2023, i es tancarà el dijous 27 d'Abril a les 14:00h. També es pot tancar si arriba als 200 participants.

La inscripció es pot realitzar en línia a la pàgina web de la carrera. https://xtsportevents.com/ o iter5.cat.